
UDEN  KUNDSKAB  OG  HELLIGHED  KAN  INGEN  SE  GUD 


NUMMER   2 


15.  JANUAR  1923 


72.  AARGANG 


HJEMMET. 

»Vor  Arne  er  et  Rige, 
vi  ejer  for  os  selv, 
en  Verden  gemt  i  Løndom 
med  eget  Himmelhvælv, 
hvor  Sol  og  Byger  skifter, 
hvor  Kampe,  Tab  og  Sejr 
kun  vorde  r  Hj  ærte -Eje 
for  Arnens  egen  Lejr.« 

Saaledes  tolkede  Zakarias  Nielsen  sine  gode  Tanker  om 
Hjemmet  i  et  smukt  poetisk  Sprog. 

Vi  sympatiserer  med  disse  Tanker  og  haaber,  at  alle,  som 
læser  »Stjernen«,  maatte  tilegne  sig  denne  store  Betydning  af 
Hjemmet,  thi  Hjemmets  Forhold  bestemmer  Samfundsfor- 
holdene og  Nationernes  Skæbne. 

Guddommen  selv  har  anvist  Vejen  til  Familjelivet  og 
Hjemmet. 

Da  Gud  havde  fuldendt  Jordens  Skabelse  og  sat  den  i  Gang 
paa  sin  Fremtidsbane  blandt  Rummets  Verdener,  sagde  han: 
»Det  er  meget  godt.« 

Han  var  tilfreds  med  sin  Gerning,  fordi  den  svarede  fuld- 
stændig til  Hensigten:  Et  Hjem  for  hans  Børn. 

Jordens  Skabelse  var  ikke  en  Tilfældighed,  men  et  Resultat 
af  videnskabelige  Planers  Gennemforelse.  Et  guddommeligt 
Kunstværk.  Den  Bane,  som  Jorden  vandrede  paa  blandt  andre 
Verdener,  betingede  de  rette  atmosfæriske  Forhold,  der  for- 
aarsagede  dens  Prydelse  med  Blomster  og  Grønt,  men  der 
manglede  dog  noget  —  et  Væsen,  som  med  Forstand  kunde 
repræsentere  Skaberen  og  være  den  styrende  Magt,  derfor 
sagde  Gud  til  sin  Ledsager,  Medskaber  og  mest  fortrolige  Ven: 
»Lader  os  gøre  et  Menneske  i  vort  Billede,  efter  vor  Lignelse, 
og  de  (læg  Mærke  til  Flertalsformen)  skulde  regere  over  Ha- 
vets Fisk  og  over  Himmelens  Fugle  og  over  Fæet  og  over  al 
Jorden  og  over  alt  Kryb,  som  kryber  paa  Jorden.« 

Og  Gud  skabte  Mennesket  i  sit  Billede,  han  skabte  det  i 
Guds  Billede;  Mand  og  Kvinde  skabte  han  dem. 

Saaledes  blev  Mennesket  —  Adam  og  Eva  —  skabt  i  Gud- 
dommens Billede,  det  virkelige  Billede  af  disse  to,  som  lalte 
sammen  i  Fortrolighed  og  enedes  om,  at  ved  fælles  Samvirken 
skulde  de  skabe  en  levende  Sjæl  —  Aand  og  Legeme,  der  med 
medfødte  Skabelseskræfter  i  det  uendelige  kunde  fortsætte 
Skabelsesværket.  Gud  velsignede  dem  og  sagde  til  dem:  »Vor- 
der  frugtbare  og  mangfoldige  og  opfylder  Jorden  og  gør  Eder 
den  underdanig  og  regerer  over  Havets  Fisk  og  over  Himme- 
lens Fugle  og  over  hvert  Dyr,  som  kryber  paa  Jorden.« 

Og  Gud  sagde:  »Se,  jeg  har  givet  Eder  alle  Urter,  som  giver 
Sæd,  som  er  over  al  Jorden,  og  allehaande  Træer,  i  hvilke  er 
Træers  Frugt,  som  har  Sæd;  de  skulde  være  Eder  til  Føde. 

Og  alle  Dyr  paa  Jorden  og  alle  Fugle  under  Himmelen  og 
alt  Kryb  paa  Jorden,  i  hvilke  er  en  levende  Sjæl,  har  jeg 
givet  allehaande  grønne  Urter  til  at  æde.« 

Og  Gud  saa  alt  det,  han  havde  gjort,  og  se,  det  var  meget  godt. 

Gud  selv  udførte  den  første  Ægteskabshandling  eller  Cere- 
moni, og  paa  samme  Tid  meddelte  han  det  første  Par  deres 
Rettigheder  og  uindskrænkede  Magt  paa  denne  Jord. 

Privilegier  og  Rettigheder,  der  blev  givet"  til  vore  første  For- 
ældre, var  store  og  forbunden  med  et  ubegrænset  Ansvar. 

Menneskene  nyder  de  samme  Privilegier  og  Rettigheder 
den  Dag  i  Dag  og  er  ligesaa  ansvarlig  for  deres  Handlinger 
overfor  Gud  som  Adam  og  Eva. 

Hvor  mange  af  Nutidens  Mennesker  overvejer  deres  Ansvar 
og  Stilling  i  Samfundet?  Hvorfor  er  Livsforholdene  i  Verden 
i  Dag  saa  utilfredsstillende?  Fordi  Forholdene  i  Hjemmet 
ikke  er,  som  de  burde  være.  Hvorfor  gor  saadanne  Forhold  sig 
gældende  i  Hjemmet?  Fordi  de  nødvendige  Forudsætninger 
ignoreres.  Hvad  er  nu  de  egentlige  Forudsætninger?  En  sund 
Aand  i  et  sundt  Legeme,  fuldstændig  Viden  om  individuel 
Duelighed;  den  rette  Forstaaelse  af  Familjelivet;  Mandens  og 
Kvindens  Stilling  og  Ansvar  i  Hjemmet;  Mandens  Dygtighed 
til  at  bygge  et  Hjem,  saa  han,  i  Forening  med  sin  Hustru, 
kan  sige:  »Dette  er  vort  Hjem,  vor  Arne.« 

I  Hjem,  hvor  saadanne  Forhold  gør  sig  gældende,  vil  der 
opvokse  Mænd  og  Kvinder,  som  skal  skabe  nye  Livsforhold  i 
denne  Verden,  og  da  skal  Profetens  Ord  opfyldes: 

»Og  Dit  Folk,  de  skulde  alle  være  retfærdige,  de  skulde  eje 
Landet  evindeligen  som  de,  der  er  en  Kvist  af  min  Plantning, 
et  Værk  af  mine  Hænder,  mig  til  Herlighed. 

Den  lille  skal  blive  til  Tusinde,  og  den  ringe  til  el  stærkt 
Folk;  jeg,  Herren,  jeg  vil  lade  det  hasteligen  ske  i  sin  Tid.« 


NYE  VEJE  FOR  BØRNEOPDRAGELSEN. 

(Af  O.  Swett  Marden.) 

»Een  Tanke  kun;  men  ej  Pen  eller  Ord 
udretted  saa  meget  som  den  paa  Jord. 
Som  Ledetraad  i  el  Liv  blev  den  brugt 
og  bar  i  hundrede  Fold  af  Frugt.« 

For  en  Del  Aar  siden  fremvistes  ved  en  Udstilling  i  New 
York  en  ung  Hest,  som  kunde  udføre  forbavsende  Ting.  Og 
dog  erklærede  dens  Opdrætter,  at  den  for  blot  fem  Aar  siden 

havde  været  en  me*get  slem  Hest.  Den  var  lunefuld  og  plejede 
baade  at  sparke  og  bide;  men  nu  havde  den  fuldstændig  aflagt 
sine  tidligere  Udyder  og  var  lydig,  omgængelig  og  lærvillig. 
Nu  kunde  den  baade  regne  og  tælle,  ja  læse  og  forstaa  mange 
Ord. 

Denne  Hest  synes  at  kunne  lære  næsten  al  Ting.  Fem  Aars 
Venlighed  har  fuldstændig  omdannet  den  slemme  Plags  Ka- 
rakter. Den  er  meget  modtagelig  for  Venlighed,  men  man 
kommer  ingen  Vegne  med  den  ved  Slag  eller  Skænd.  Dens 
Opdrætter  paastaar,  at  han  aldrig  en  eneste  Gang  i  de  femAar 
har  slaaet  den. 

Jeg  kender  en  Moder  med  mange  Børn,  som  ikke  har  slaaet 
mere  end  et  af  dem  og  det  kun  én  Gang. 

Da  hendes  første  Barn  blev  født,  sagde  man  om  hende,  at 
hun  var  altfor  skikkelig  til  at  opdrage  Børn;  hun  vilde  øde- 
lægge dem  med  for  lidt  Tugt  og  Disciplin  og  for  megen  Kær- 
lighed. Men  denne  Kærlighed  har  vist  sig  at  være  den  store 
Magnet,  som  har  holdt  Familjen  vidunderlig  sammen.  Ingen 
af  disse  Børn  er  kommen  paa  Afveje.  Alle  er  de  voksede  op 
til  gode  Mænd  og  Kvinder,  og  Kærligheden  er  bleven  vid- 
underlig udviklet  i  deres  Naturer.  Deres  barnlige  Hengiven- 
hed blev  Svaret  paa  Moderens  Kærlighed  og  er  bleven  deres 
stærkeste  Ledemotiv.  Alle  Børnene  ser  den  Dag  i  Dag  op  til 
»Moder«  som  den  største  i  Verden.  Hun  har  faaet  det  bedste 
frem  i  dem,  fordi  hun  saa  det  bedste  i  dem.  Det  værste  be- 
høvede hverken  Tugt  eller  Undertrykkelse;  thi  Hengiven- 
hedens stærkere  Magt  drev  den  daarlige  Natur  ud  eller  hin- 
drede Udviklingen  af  de  daarlige  Tilbøjeligheder,  der,  om  den 
store  Kærlighed  ikke  havde  været,  kunde  have  taget  Magten 
og  ødelagt  Livet. 

Kærligheden  giver  Liv,  Lægedom  og  Husvalelse.  Rundt  om 
i  Biblen  findes  Hentydninger  til  Kærlighedens  husvalende  og 
livsforlængende  Kraft.  Men  naar  skal  vi  lære,  at  det  store 
Lægedomsprincip  er  Kærlighed  —  at  Kærlighed  helbreder, 

fordi  den  er  Harmoni?  Hvor  den  regerer,  kan  ingen  Dishar- 
moni findes.  Kærlighed  er  Klarhed,  Fred  og  Lykke. 

Kærlighed  er  den  store  Disciplinator,  den  højeste  Har- 
monist, den  sande  Fredstifter.  Den  er  den  store  Balsam  for  alt 
det,  som  forkrøbler  Lykken  eller  avler  Misfornøjelse,  et  Uni- 
versalmiddel mod  Ondskab,  Hævn  og  alle  brutale  Tilbøjelig- 
heder. Som  Grusomheden  smelter  for  Venlighedens  Aasyn, 
saaledes  finder  daarlige  Lidenskaber  deres  Modgift  i  mild 
Barmhj ærtighed  og  kærlig  Medfølelse. 

Moderen  er  den,  der  i  første  Række  har  Indflydelse  paa 
Barnets  Liv  og  Skæbne. 

Mangen  Moder  er  gennem  sin  Kærlighed  til  Børnene  bleven 
bevaret  længe  i  Live  trods  truende  Sygdomsvarsler.  Hendes 
Overbevisning  om,  at  hun  var  nødvendig  for  Børnene,  og  hen- 
des store  Kærlighed  til  dem  blev  hendes  Styrke  og  satte  hende 
i  Stand  til  at  byde  sit  Livs  Fjender  Trods  længere,  end  hun 
maaske  ellers  havde  kunnet. 

Jeg  kender  en  Moder,  der  synes  at  besidde  en  overnaturlig 
Evne  til  at  helbrede  alle  sine  Børns  Sygdomme  med  Kærlig- 
hed som  eneste  Medicin.  Om  et  Medlem  af  Familjen  oplever 
noget  ubehageligt,  kommer  til  Skade  eller  føler  sig  saaret 
eller  ulykkelig,  kommer  han  straks  til  Moderen  efter  det  Uni- 
versalmiddel, der  fjerner  alle  Plager. 

Denne  Moder  har  en  egen  Maade  at  drage  det  plagede  Barn 
ud  af  Disharmonien  paa  ind  i  en  Atmosfære  af  stadig  Har- 
moni. Om  han  kommer  under  Skinsygens,  Hadets  eller  Vre- 
dens Svøbe,  anvender  hun  Kærlighedens  Mikstur,  den  natur- 
lige Modgift  mod  hine  Lidenskabsgifte.  Hun  véd,  at  det  at 
skænde  paa  et  Barn,  der  allerede  lider  mere,  end  det  kan  holde 
ud,  er  som  at  prøve  at  slukke  en  Brand  ved  at  hælde  Petro- 
leum paa. 

Vore  Børnehjem  leverer  rørende  Illustrationer  af,  hvor  tid- 
lig et  Barn  ældes  og  mister  Barnesindet,  naår  det  maa  und- 
være en  Moders  opløftende  og  berigende  Kærlighed  og  Sym- 
pati, Forældrenes  Beskyttelse  og  Hjemmets  Indflydelse. 

Det  er  et  velkendt  Faktum,  at  Børn,  som  mister  deres  For- 
ældre og  adopteres  af  Bedsteforældre  og  kommer  til  at  leve 
paa  Landet,  hvor  de  ikke  har  saa  megen  Lejlighed  til  at  om- 
gaas  andre  Børn,  antager  de  ældres  Manerer  og  Talemaader 
—  thi  de  har  megen  Efterlignelseslyst  —  og  bliver  smaa 
Mænd  og  Kvinder  længe  før  den  voksne  Alder. 

Lad  os  tænke  os  et  Barn,  der  opdrages  i  den  besmittede  At- 
mosfære, som  hersker  i  Storbyens  skumleste  Kvarterer,  hvor 
alt  synes  præget  af  Lavhed  og  Last.  Hvor  hans  lille  Tanke- 
verden fyldes  med  Simpelhed,  med  aandeligt  og  moralsk 
Smuds  af  enhver  Art!  Er  det  noget  Under,  om  han  indpodes 
saa  mange  lastefulde,  forbryderiske  Idéer,  at  han  tager  Farve 
af  sine  Omgivelser? 

Og  stil  saa  overfor  dette  Barn  et  andet,  som  er  opdraget  i 
en  ren,  fin  og  ædel  Atmosfære,  og  hvis  Sind  altid  fyldes  med 
ædle,  oploftende  Idéer  om  det  sande,  skønne  og  elskelige. 
Hvilken  Forskel  i  disse  to  Borns  Muligheder  og  det  uden 
noget  særskilt  Valg  eller  Arbejde  fra  deres  egen  Side!  Det  ene 
Sind  ledes  ved  Opdragelsen  opad  mod  Lyset,  det  andet  nedad 
mod  Mørket. 

Hvor  svært  bliver  det  ikke  for  et  Barn  at  naa  frem  til  en 
ædel  Livsførelse,  naar  alle  dets  første  Aar,  saa  tilgængelige 
for  Indtryk,  er  bleven  mættede  med  daarlige  Indskydelser, 
naar  dets  Øjne  og  Øren  stadig  har  mødt  Had  og  Skinsyge, 
Hævn,  Trætte  og  Slagsmaal,  Lavhed  og  Nedværdigelse? 

Vi  burde  vise  megen  Barmhjærtighed  mod  dem,  hvis  tid- 
lige Aar  har  været  fulde  af  daarlig,  uren  Paavirkning. 

Barnesindet  ligner  Fotografens  følsomme  Plade;  det  optager 
og  gengiver  hver  Tanke  eller  Indskydelse,  det  udsættes  for. 

Om  vi  vil  opmuntre  vore  Børn  og  hjælpe  dem  til  at  gøre  det 
mest  mulige  ud  af  deres  Liv,  skal  vi  bringe  lyse,  forhaab- 
ningsfulde,  optimistiske,  uselviske  Billeder  ind  i  deres  Fore- 
stillingskreds. Om  vi  vækker  og  styrker  deres  Fortrøstning  og 
Uselviskhed,  vil  det  betyde  Vækst,  Fremgang  og  Lykke  for 


23 


dem  i  kommende  Aar,  medens  den  modsatte  Fremgangs- 
maade  vil  føre  til  Skuffelse  og  Elendighed. 

Det  er  af  uendelig  større  Vigtighed  at  bevare  den  rette 
Tankegang  i  et  Barn,  den  tillidsfulde,  sejrrige,  lykkelige,  op- 
timistiske Tankegang,  end.  at  efterlade  det  en  Formue  uden 
dette.  Med  en  saadan  Sindets  Opdragelse  vil  Barnet  ikke  mis- 
lykkes og  kan  aldrig  blive  ulykkeligt  uden  ved  en  total  Om- 
kalfatring af  hele  sit  foregaaende  Livs  Udviklingsproces. 

Bevar  Barnets  Sind  fyldt  med  Harmoni,  med  Sandhed,  saa 
bliver  der  ingen  Plads  til  Mislyde  og  Vildfarelser. 

Det  er  grusomt  at  gaa  og  minde  Børnene  stadig  om  deres 
Mangler  eller  Særheder.  Følsomme  Børn  tager  ofte  alvorlig 
Skade  ved  stadig  at  blive  regnede  for  ubetydelige  eller  faa 
deres  maaske  ikke  helt  overvundne  Fejl  serverede  i  over- 
dreven Skikkelse.  Denne  bestandige  Hakken  paa  det  forkerte 
hjælper  ikke  Barnet  halvt  saa  meget  som  at  bevare  dets  Sind 
fyldt  med  gode,  skønne  og  sande  Begreber.  Den  stadige  For- 
nemmelse af  Kærlighed,  Renhed  og  Adel  i  Tanken  vil  saaledes 
indgaa  i  Sjælen,  at  der  med  Tiden  intet  bliver  tilbage  i  den, 
som  drages  mod  Modsætningerne  hertil.  Livet  vil  blive  saa 
opfyldt  af  Solskin,  Skønhed  og  Kærlighed,  at  der  bliver  liden 
eller  ingen  Plads  til  det  modsatte. 

Barnets  Selvtillid  bør  styrkes,  befæstes  og  opmuntres  paa 
enhver  mulig  Maade;  ikke  at  det  bør  læres  til  at  overvurdere 
sin  Dygtighed  og  sine  Muligheder,  men  den  Tanke,  at  det  er 
Barn  af  en  almægtig  Gud,  Arving  til  en  ubegrænset  Arv,  til 
prægtige  Muligheder,  bør  indpodes  i  selve  dets  Væsens  Marv. 

Mange  Drenge,  særlig  saadanne,  som  af  Naturen  er  føl- 
somme, sky  og  frygtsomme,  er  tilbøjelige  til  at  tænke,  at  de 
ikke  er  saa  dygtige  som  andre.  Det  er  karakteristisk  for  saa- 
danne unge  Mennesker,  at  de  mister  deres  egne  Evner  og  har 
meget  let  ved  at  tabe  Modet  saavel  som  det  modsatte.  Det  er 
Synd  at  rokke  ved  eller  ødelægge  et  Barns  Selvtillid,  kritisere 
dets  Evner  eller  antyde,  at  det  ingen  Udsigt  har  til  at  blive  til 
noget.  Virkningen  af  saadanne  nedsættende  Ord  kan  forplante 

sig  i  Barnesindet  gennem  mange  Aar  til  uhyre  Skade  for  Bar- 
nets Udvikling. 

De  færreste  Forældre  forstaar  rigtig,  hvor  tilgængelige  Børn 
er  for  Indtryk,  og  hvor  let  de  kan  skades  eller  fordærves  ved 
nedsættende  og  spottende  Ord.  Børn  kræver  megen  Paaskøn- 
nelse,  Ros  og  Opmuntring.  De  trives  af  det.  Det  gør  dem  godt. 
Derimod  falder  de  hurtig  af  under  Indflydelse  af  Kritik,  Dadel 
eller  manglende  Vurdering.  Deres  følsomme  Naturer  kan  ikke 
taale  det.  Det  værste,  man  kan  gøre  Børn,  er  stadig  at  dadle  og 
bebrejde  dem,  og  det  er  ligefrem  grusomt,  ja  grænser  op  til 
Forbrydelse  at  lade  dem  forstaa,  at  de  er  tilbage  i  aandelig 
Henseende  —  »sære«,  som  man  siger  —  dumme  og  dorske,  og 
at  de  sandsynligvis  aldrig  vil  blive  til  noget. 

Jeg  har  kendt  en  særlig  følsom  og  tilbageholden  Dreng,  der 
besad  en  Del  naturlige  Evner,  men  udviklede  sig  lidt  lang- 
somt. Hans  Lærer  og  Forældre  havde  nær  ødelagt  hans  hele 
Fremtid  ved  stadig  at  foreholde  ham,  at  han  ganske  sikkert 
aldrig  blev  til  noget,  saa  sløv  og  indskrænket  som  han  var. 
En  Smule  Ros  og  Opmuntring  vilde  have  gjort  en  fortræffelig 
Mand  ud  af  denne  Dreng;  thi  han  havde  gode  naturlige  Be- 
tingelser herfor.  Men  han  kom  virkelig  til  at  tro  om  sig  selv, 
at  han  var  en  aandelig  Undermaaler,  og  denne  Overbevisning 
slap  ham  aldrig  helt. 

Vi  begynder  at  opdage,  at  det  er  bedre  at  fremme  end  at 
hæmme.  Ros  og  Opmuntring  vil  udrette  uendelig  meget  mere 
for  Børn  end  Trusler  og  Straf.  Det  varme  Solskin  formaar 
langt  bedre  at  fremme  Knoppens,  Blomstens  og  Frugtens  Ud- 
vikling end  Blæsten  og  Uvejret,  der  med  Vold  undertrykker 
det,  som  Solstraalernes  gode  Indflydelse  fremmer. 

Vi  kender  alle  til,  hvordan  Drenge  kan  slide  som  Heste,  blot 
man  forstaar  at  tage  dem  med  lidt  Paaskønnelse  og  Ros. 
Drenge  vil  gøre  hvad  som  helst  for  en  Lærer,  der  altid  er  ven- 
lig, hensynsfuld  og  interesseret  i  dem;  men  en  gnaven,  irri- 
tabel, altid  korrigerende  Lærer  vækker  deres  Modstand,  saa 
at  det  ofte  helt  hindrer  deres  Fremskridt. 

Adskillige  Forældre  er  meget  bekymrede  over  deres  Børns 
Unoder;  men  disse  Unoder  er  ofte  mere  indbildte  end  virke- 
lige. En  stor  Del  af  Barnets  Paafund  og  Streger  er  blot  Udslag 
af  en  frodig,  ungdommelig  Aand,  der  maa  have  Luft,  og  om 
den  ikke  faar  det,  kan  det  blive  skæbnesvangert  for  Barnets 
Udvikling.  Børn  er  gerne  saa  sprudlende  fulde  af  Liv  og 
Energi,  at  de  ikke  kan  holde  sig  rolige.  De  maa  gøre  noget. 
Lad  dem  faa  lidt  Spillerum.  Kærlighed  er  den  eneste  Magt, 
der  kan  regulere  og  overvaage  dem. 

Lær  ikke  dine  Børn  at  opføre  sig  som  voksne  Mænd  og 
Kvinder!  Det  er  ikke  naturligt.  Elsk  dem!  Gør  Hjemmet  til  et 
saa  lykkeligt  Sted  for  dem  som  muligt,  naar  dog  en  vis  Orden 
og  Disciplin  skal  iagttages. 

Børn  er  som  smaa  Dyr,  til  Tider  selviske  og  ofte  grusomme. 
Det  skyldes,  at  nogle  Dele  af  deres  Hjerne  udvikles  hurtigere 
end  andre,  saa  at  deres  Sind  ledes  ud  af  Ligevægt  for  en  Tid 
og  kan  antage  ligefrem  grusomme  eller  forbryderske  Til- 
bøjeligheder; men  senere  bliver  Sindet  mere  symmetrisk,  og 
de  daarlige  Tilbøjeligheder  plejer  at  forsvinde.  Deres  mo- 
ralske Evner  og  Ansvarsfølelse  udvikles  noget  langsommere 
end  andre  Træk,  og  følgelig  vil  de  kunne  gøre  gale  Streger. 
De  maa  give  deres  Overflod  af  Energi  Luft  paa  en  eller  anden 
Maade.  Lad  dem  tumle  sig  i  fri  Luft!  Leg  med  dem!  Det  vil 
bevare  Dig  selv  ung  og  kæde  dem  til  Dig  med  Staallænker. 
Vær  ikke  'bange  for  at  miste  Din  Værdighed.  Om  Du  gør 
Hjemmet  til  det  lykkeligste  og  morsomste  Sted  paa  Jorden  for 
Dine  Børn  og  elsker  dem  nok,  skal  Du  ikke  faa  Sorg  af  dem. 

Tusinder  af  Forældre  er  saa  strenge  mod  deres  Børn,  at  de 
med  deres  Bebrejdelser  og  Straffe  aldeles  ødelægger  Barn- 
domstiden for  de  unge  og  gør  dem  utilgængelige  og  uærlige  i 
Stedet  for  aabne  og  ærlige,  og  de  driver  dem  bort  fra  Hjem- 
met. Den  Voksne  burde  altid  kunne  se  tilbage  paa  sit  Barn- 
domshjem som  paa  et  Paradis. 

Enhver  Moder  bruger  til  Stadighed,  enten  bevidst  eller  ube- 
vidst,  Suggestionsevnen   under   Opdragelsen   af   Børnene   og 

Behandlingen  af  deres  smaa  Uheld.  Hun  kysser  Bulerne  og 
de  »blaa  Pletter«  og  fortæller  Barnet,  at  nu  er  det  altsammen 
godt  igen,  og  Barnet  er  ikke  blot  trøstet,  men  tror  virkelig,  at 
Kyssene  og  Klappene  besidder  den  Tryllekraft,  der  læger  Ska- 
den. Moderen  har  altid  travlt  med  at  give  Modgift  for  og  neu- 
tralisere Barnets  smaa  Ulykker  og  Sindsoprør  ved  at  indpode 
de  modsatte  Tanker  og  anvende  Kærlighedens  Eliksir. 

Det  lader  sig  virkelig  gøre  ved  Suggestionens  Magt  at  ud- 
vikle de  Egenskaber  hos  Børn,  hvoraf  Sundhed,  Fremgang  og 
Lykke  afhænger.  Vi  véd  jo  nok,  hvor  meget  vor  Arbejdsevne 
beror  paa  vort  gode  Humør,  vort  Mod,  vort  Haab.  Om  Sindets 
lyse,  optimistiske  Anlæg  blev  bragt  til  rig  Udvikling  i  Barn- 
dommen, vilde  det  forandre  vort  hele  Syn  paa  Livet,  og  vi 
undgik  at  slæbe  Livet  hen  i  Halvhed,  Modløshed  og  Melankoli, 
bundne  og  hindrede  af  Frygt  og  bange  Anelser,  Bekymring  og 
Skuffelse. 

Een  af  Grundene  til  vort  daarlige  Helbred  er  den  indgroede 
Tro  paa,  at  Smerte,  legemlig  Lidelse  og  Sygdom  er  Dele  af 
Livet,  nødvendige  Onder,  som  ikke  kan  undgaas.  Man  har,  fra 
vi  var  ganske  smaa,  ladet  os  forstaa,  at  stærkt  Helbred  var  en 
Undtagelse  og  ikke  noget,  man  havde  Ret  til  at  vente  som 
Regel,  og  vi  er  naaede  til  at  opfatte  denne  Tingenes  Tilstand 
som  en  Skæbne,  vi  ikke  kan  frigøre  os  fra. 

Tænk  paa,  hvad  en  modsat  Opdragelse  vilde  betyde  for  et 
Barn!  Om  man  lærte  det,  at  Sundhed  er  det  eneste  normale, 
og  at  Sygdom  slet  ingen  Berettigelse  har  til  at  eksistere!  Tænk, 
hvad  det  vilde  betyde  for  Barnet  at  opdrages  til  at  se  over- 
flødig Sundhed  som  noget,  det  med  Rette  kan  vente,  i  Stedet 
for  at  man  gerne  fylder  dets  Sygdomsfrygt  ved  altid  at  advare 
mod  Sygdom  og  Fare! 

Lær  Barnet,  at  Gud  aldrig  har  skabt  Sygdom  og  aldrig  har 
indført  Lidelser,  at  vi  er  skabt  til  Overflod  af  Sundhed  og 
Lykke,  til  Glæde  og  ikke  til  Smerte  —  skabte  til  at  være  lyk- 
kelige og  lade  vort  Liv  udtrykke  Harmoni  og  ikke  Mislyd. 

Born  er  umaadelig  lettroende.  De  er  tilbøjelige  til  at  tro  alt, 

hvad  en  Voksen  fortæller  dem,  navnlig  Barnepigen,  For- 
ældrene og  deres  ældre  Søskende.  Selv  hvad  der  siges  dem  i 
Spog,  tager  de  for  Alvor;  deres  Indbildningskraft  er  saa  le- 
vende og  deres  smaa  Sind  saa  modtagelige,  at  de  forstørrer 
alle  Ting.  Ofte  faar  de  Skænd  for  at  have  løjet,  naar  det 
egentlig  blot  er  deres  overdrevent  virksomme  Indbildnings- 
kraft, der  har  været  paa  Spil. 

Mange  uvidende  eller  tankeløse  Forældre  og  Barnepiger 
plejer  at  bruge  Frygten  som  Middel  til  at  styre  Børnene.  De 
fylder  de  smaa  Sind  med  alle  Slags  Bussemands-Historier  og 
Skræmmebilleder,  hvis  skadelige  Virkninger  kan  spores  Livet 
igennem. 

Selv  om  Frygt  ikke  skadede  Børn,  vilde  det  være  forkert  at 
skræmme  dem;  thi  det  er  forkert  at  narre  dem.  Er  der  noget 
i  hele  Verden,  som  skulde  være  helligt  for  Forældrene  eller 
Læreren,  er  det  et  Barns  ubetingede  Tillid. 

Jeg  tror,  at  det  første  Skridt  nedad  for  mangfoldige  Men- 
nesker, hvem  det  er  gaaet  galt  i  Livet,  kan  tilskrives  Virknin- 
gen af,  at  Ærbødigheden  for  og  Tilliden  til  Forældre  og  Læ- 
rere gik  tabt.  Vi  véd  alle  af  Erfaring,  at  en  engang  rokket  Til- 
lid er  meget  vanskelig  at  befæste  igen.  Selv  hvor  vi  tilgiver, 
glemmer  vi  dog  sjælden;  Mistroen  bliver  ofte  tilbage.  Der 
burde  aldrig  findes  saadanne  Skygger  mellem  Barnet  og  dets 
Forældre  og  Lærere.  Man  burde  altid  behandle  Børn  aabent, 
ærligt  og  oprigtigt  til  det  yderste.  Barnets  Agtelse  bør  betyde 
umaadelig  meget  for  dets  Forældre,  og  intet  burde  faa  Lov  til 
at  undergrave  den.  Den  burde  betragtes  som  noget  helligt. 

Tænk,  hvilket  Slag  det  maa  blive  for  Barnet,  naar  det 
vokser  til  Og  opdager,  at  de,  som  det  stolede  saa  ubetinget  paa, 
og  som  stod  for  det  som  Guder,  har  bedraget  det  i  aarevis  i 
baade  den  ene  og  anden  Retning! 

Jeg  har  hørt  Modre  sige,  at  de  frygtede  for  det  Øjeblik,  da 
deres  Børn  som  større  skulde  opdage,  at  de  var  bleven  forte 
bag  Lyset  hele  deres  Barndom  igennem,  at  man  havde  taget 

baade  Frygt  og  Overtro  i  sin  Tjeneste  for  at  styre  dem  eller 
vinde  Indflydelse  over  dem. 

Forældre  bør  erindre,  at  enhver  skræmmende,  haarrej sende 
Historie,  de  fortæller  Barnet,  hver  overtroisk  Frygt,  de  ind- 
poder i  det  unge  Sind,  deres  hele  Holdning  overfor  Barnet  og 
Behandling  af  det,  afsætter  sig  med  næsten  fonograf isk  Nøj- 
agtighed i  dets  Natur  og  vil  blive  gengivet  i  dets  fremtidige 
Liv  med  videnskabelig  Konsekvens.  (Fortsættes) 


SALMESANG  OG  MUSIK  ER  GUD- 
DOMMELIG. 

(Fortsat  fra  Side  15.) 

Digteren  Johnson  har  udtalt,  at  »poetisk  Tilbedelse  eller  Re- 
ligiøsitet ofte  ikke  behager«.  Men  hvis  Johnson  ofte  ikke  var 
fornøjet  med  poetisk  Tilbedelse  eller  Salmerne,  saa  var  han 
heller  ikke  ofte  behagelig  berørt  af  Oldtidens  inspirerede 
Hellige  og  deres  af  Poesien  inspirerede  Fromhed.  Han  har  da 
formodentlig  heller  ikke  været  fornøjet  med  Moses'  og  Israels 
Borns  Tilbedelse  paa  det  Røde  Havs  Bredder,  ej  heller  med 
Davids  og  de  andres  paa  Zions  Høje  ved  Jerusalem,  thi  disse 
Hengivelser  til  Herren  var  »poetiske«.  Han  vilde  heller  ikke 
have  været  fornøjet  med  Andagten,  anbefalet  af  Hedninger- 
nes Apostel,  thi  den  burde  være  »i  Salmer  og  aandelige  Lov- 
sange«. Den  religiøse  Hengivelse  hos  Moses,  David,  Esaias  og 
Habakkuk  kulminerede,  da  de  udøste  deres  Sjæle  i  de  dej- 
ligste, mest  gribende  og  ophøjede  Andagtstoner,  til  hvilke 
Poesien  nogensinde  er  naaet.  Hvis  Johnsons  »indadvendte 
Fromhed«  ikke  kunde  være  »poetisk«,  maa  det  da  ikke  anses 
for  givet,  at  det  har  været  en  indadvendt  Fromhed,  der  mere 
lignede  en  koldsindig  Filosofs  end  den  Religiøsitet,  man  finder 
hos  Profeterne  og  retfærdige  Mænd,  hvis  Helligelse  til  Gud 
gløder  paa  den  Hellige  Skrifts  Sider,  og  som  har  optændt  de 
Religiøses  Hjærter  i  alle  senere  Tidsaldre? 

Har  ikke  de  religiøse  Emner  været  blandt  Universets  ædleste 
og   mest   inspirerede?   Har   ikke    de    fromme   Følelser   været 

blandt  de  mest  indtagende,  de  ædleste  og  ophøjede,  som  Sin- 
det kunde  omfatte?  Er  disse  Emner  og  Følelser  da  ikke  be- 
rettiget til,  nej,  mere  end  det,  kan  de  ikke  gøre  Krav  paa  Ud- 
trykkets største  Skønhed,  Varme  og  Majestæt,  som  Poesien  er 
i  Stand  til  at  give  dem?  Og  er  det  ikke  af  samme  Grund,  at 
Poesien  saavel  som  Musiken  har  opnaaet  sin  højeste  Udmær- 
kelse, naar  den  har  været  anvendt  i  hellige  Øjemed? 

Hvis  det  er  saaledes,  at  de  religiøse  Sindsbevægelser  under- 
tiden mangler  Udtryk,  saa  er  der  heller  ingen  Grund  til  at  be- 
vise, at  religiøse  Kompositioner  altid  maa  være  ildfulde;  i 
lige  Maade  er  det  forstaaeligt,  at  Kompositioner,  naar  de  er 
meget  ildfulde,  bliver  naturligt  poetiske.  Hvis  de  ikke  har  Ryt- 
merne, saa  vil  de  i  det  mindste  have  Aandens  og  Poesiens 
Forestillingskraft.  Saadan  har  den  religiøse  Kompositions  Ka- 
rakter været  i  alle  Tidsaldre  og  blandt  alle  Nationer. 

Det  fromme  Hjærtes  Følelser  kan  udtrykkes  i  passende 
Ord,  selv  om  det  ikke  altid  er  til  den  Grad,  i  hvilken  de  føles; 
og  Værker  i  Prosa  eller  Poesi,  i  hvilke  disse  Følelser  er  bleven 
passende  udtrykt  i  det  talte  eller  skrevne  Ord,  forekommer  at 
være  naturligt  tjenlige  til  Gudsdyrkelsens  Hensigter.  De  bi- 
drager til  at  opildne  og  forlænge  de  religiøse  Rørelser  hos  Ta- 
leren, hos  Oplæseren,  hos  Kormedlemmerne  og  at  optænde  og 
forstørre  den  hellige  Flamme  hos  dem,  som  hører.  Men  hvis 
Virkningerne  er  saaledes  af  Kompositioner  i  Prosa  og  Poesi, 
hvor  meget  mere  da,  naar  de  synges.  Naar  gode  religiøse 
Kompositioner  eller  Værker  bliver  vel  sunget,  naar  passende 
Ord  øg  Musik  forener  deres  Kræfter,  og  hvis  baade  den  ene  og 
den  anden  af  dem  hver  for  sig  hjælper  Gudstjenesten,  hvor 
stor  og  udmærket  maa  da  ikke  deres  forenede  Anstrengelser 
være?  Denne  Virkning  føltes  saa  dybt,  at  den  foranledigede 
en  sjælelig  Forandring  hos  Augustine,  medens  han  under 
Indtrædelsen  til  Milan  Kirken  hørte  »Ambrosius'  Lovsang« 
(Te  Deum  landamus;  vi  prise  Dig,  o  Gud!).  »Musikens  Vibre- 
ringer,«  siger  han,  »flød  gennem  mine  Øren;  Sandhed  blev 
indstillet  i  mit  Hjærte;  Hellighedens  Flamme  blev  tændt;  og 
mine  Taarer  randt  af  Glæde.« 

Det  er  i  Almindelighed  den  gode  Musiks  naturlige  Ind- 
flydelse at  mildne  og  dæmpe  enhver  ubehagelig  Følelse  og 

Lidenskab  og  bringe  os  til  en  saadan  Sindstilstand,  som  er 
den  gunstigste  for  dens  bedste  sjælelige  Stemninger  og  for  de 
bedste  Indtryk.  Under  Tonerne  fra  Davids  Harpestrenge 
kunde  endog  Sauls  Sjæl  blive  trøstet  og  blidere  stemt;  og 
Elisa  bad  om  at  »hente  en  Harpespiller«,  for  at  han  kunde 
blive  modtagelig  for  Herrens  Aands  Inspiration.  Og  den,  som 
har  folt  den  udmærkede  Salmesang  og  Musik  i  Kirken,  kan 
let  blive  enig  med  sig  selv  om,  hvorvidt  dens  Indflydelse 
tjener  til  at  foroge  de  hellige  Folelser  i  Mennesket  og  det  gud- 
dommelige Indtryk  af  Kristi  Budskab. 

Intet  Under  da,  at  religiøs  Musik  altid  har  haft  en  frem- 
trædende Plads.  Intet  Under,  at  den  blev  indstiftet  af  Gud; 
intet  Under,  at  den  altid  har  været  Folkets  Glæde.  Gud  har 
Behag  i  Sjælens  fromme  Roreiser;  Herren  glæder  sig  over  det 
passende  Udtryk  for  disse  Følelser;  og  han  har  Behag  i  de 
Midler  og  Mennesker,  som  opildner  dem  og  fremhjælper  dem 
og  foraarsager,  at  de  fænger  fra  Hjærte  til  Hjærte.  Menne- 
sket, som  blev  skabt  i  Guds  Billede  —  Afglansen  af  hans  Aand 
og  Øre  til  at  høre  de  himmelske  Sfærers  Toner  —  har  arvet 
Musikens  naturlige  Paavirkninger  og  Sangens  oplivende  og 
dragende  Charme.  Og  var  det  ikke  særlig  for  Helliggorelsens 
Formaal,  at  Gud  gav  Harmoniens  og  Melodiens  Principer  til 
sine  Skabninger?  Vi  kan  da  let  se,  hvor  det  er  utaknemmeligt, 
at  Musiken,  ligesom  mange  andre  Gaver  af  den  uendelige 
guddommelige  Godhed,  ofte  bliver  forvrænget  i  Formaal,  der 
er  ligesaa  nedværdigende  for  hans  Skabninger,  som  de  er 
uværdige  for  hans  hellige  Navn! 

Musikens  guddommelige  Kunst  har  altid  ifølge  de  historiske 
Beretninger  glædet  hans  udvalgte  Folk  —  Israel.  De  elsker 
det,  som  tjener  til  at  opvække,  forlænge  og  meddele  andre 
deres  religiøse  og  fromme  Folelser.  Den  kongelige  Salmists 
Sprog  er  derfor  kun  det  naturlige  Udtryk  for  det  fromme  Is- 
raels Hj ærtesprog,  naar  han  udbryder: 

»Til  Sangmesteren  en  Salmesang.  Raaber  med  Glæde  for 
Gud  al  Jorden.  Synger  Salmer  til  hans  Navns  Ære;  giver  ham 
Ære  til  hans  Pris.  ...  Al  Jorden  skal  tilbede  Dig  og  lovsynge 
Dig;  de  skal  lovsynge  Dit  Navn.  .  .  .  Kom,  lad  os  synge  med 
Fryd  for  Herren,  lader  os'  raabe  af  Glæde  for  vor  Frelses 

Klippe!  Lader  os  komme  frem  for  hans  Ansigt  med  Tak,  lader 
os  synge  af  Glæde  for  ham  med  Salmer!« 

(Tildels  oversat  fra  en  musikkyndig  Amerikaners  Foredrag, 
holdt  for  over  Hundrede  Aar  siden,  for  et  musikalsk  Selskab 
i  Øststaterne.  Taget  fra  de  ligesaa  gamle  Memoirer.) 

Morten  A.  C.  Nicolaysen. 


KVINDERNES  TOBAKSRYGNING. 

(Fra  »Frisk  Luft«.) 

At  Kvindernes  Hengivelse  til  Tobaksnydelse  mere  og  mere 
tager  til,  erdestoværre  en  Kendsgerning.  At  ryge  er  for  mange 
Kvinder  næstendels  bleven  en  Modesag.  Man  lægger  blot 
Mærke  til  Hjornevinduerne  i  vore  bedre  Restaurationer 
paa  Stroggaderne.  Hvem  ser  man  dér,  midt  paa  Dagen,  i 
Selskab  2  å  3,  med  tændte  Cigarer  i  Mundvigen?  Kvinder 
af  det  gode  Selskab,  Husmodre,  som  til  Kaffen  demon- 
strativt ryger  deres  »Havanna«  saa  godt  som  nogen  Mand.  Ja, 
næstendels  som  de  fra  H jornevinduet  vil  henlede  Publikums 
Opmærksomhed  paa,  at  de  virkelig  »er  med  paa  Moderne« 
hvad  Tobaksrygningen  angaar. 

Men  fra  en  Modesag  kan  Tobaksrygning  for  Kvindernes 
Vedkommende  let  gaa  over  til  at  blive  en  Vanesag,  en  Pas- 
sion, som  tilsidst  ikke  kan  undværes,  og  som  bevirker,  at 
Kvinderne  forst  i  Smug,  senere  ganske  aabenlyst,  hengiver  sig 
til  Tobaksrygning  i  selve  Hjemmet,  hvor  rygende  Matroner 
med  fede  Cigarer  i  Munden  ikke  længere  er  nogen  Sjælden- 
hed. Man  kan  fra  Gaden  iagttage,  hvorledes  f.  Eks.  en  saadan 
morgenduelig  Frue  med  den  ene  Haand  energisk  dasker  sin 
Støveklud  ud  af  Vinduet,  medens  hun  med  den  anden  Haand 
forer  sin  Cigar  til  Munden,  udspyende  vældige  Rogskyer. 

Kunde  man  se  en  saadan  emanciperet  Dame  i  sit  Kokken, 
vilde  man  finde  hende  røre  i  Gryden  med  den  ene  Haand, 
medens  den  anden  Haand  nonchalant  er  optagen  af  at  styre 
Cigarens  Gang  frem  og  tilbage  til  Munden.  Eller,  hvis  hun  var 

Moder,  se  hende  røre  Vuggens  Gænge  i  Barneværelset,  medens 
hun  samtidig  rygende  sin  Cigar  fylder  Værelset  med  den  for 
Barnet  giftsvangre  Tobaksrøg. 

Kvindernes  Tobaksrygning  er  desværre  en  sørgelig  Kends- 
gerning. Selv  rygende  Mænd  føler  instinktmæssig,  al  Kvin- 
dernes Hengivelse  til  en  af  Mændenes  værste  Uvaner,  Ryge- 
lasten, rummer  en  Fare,  som  kan  blive  skæbnesvanger  for 
Familje,  Hjem  og  Samfund. 

Destoværre  opammes  denne  Kvindernes  Mani  i  den  unge 
Alder  gennem  Restaurationsbesøg  og  den  frie  Omgang  mel- 
lem unge  Mænd,  i  hvis  Mund  Cigaretten  er  en  fastvokset 
Glodepind,  der  ikke  af  nogen  Magt  kan  fravristes  ham  Dagen 
lang.  Se  paa  alle  disse  mondæne  Restaurationer,  vi  har  i  Kø- 
benhavn, og  hvor  Tobaksrøgen  hænger  saa  tykt,  at  man  kan 
skære  i  den  med  en  Kniv.  Se,  hvorledes  vore  unge  spinkle 
Kobenhavnerdamer  ryger  Cigaretter  i  massevis,  optagen  af  at 
følge  deres  flygtige  Herrebekendtskabers  Eksempel,  og  for  at 
synes  moderne. 

Mon  nogen  alvorlig  tænkende  Mand  eller  Kvinde  tror,  at 
der  af  denne  til  Cigaretrygning  forfaldne  Kvindeslægt  skal 
kunne  fremstaa  Mødre,  som  Samfundet  i  sin  Helhed  kan  være 
tjent  med? 

Mon  ikke  Bekæmpelsen  af  Kvindernes  Tobaksrygning  er  en 
saa  vigtig  Opgave,  at  samtlige  vore  Kvindeforeninger  —  hvis 
Bestyrelser  forhaabentlig  alle  som  én  er  Tobaksmodstandere 
—  med  Iver,  Udholdenhed  og  Kvindekløgt  skulde  kaste  sig 
over  denne  Kvindernes  Rygelast,  der  i  uhyggelig  Grad  ten- 
derer til  at  blive  en  for  Samfundet  truende  Fare,  set  fra  et 
racehygiejnisk  Synspunkt. 

